1985 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της 3308/7.3.86 απόφασης. .. .. 1 

Παράταση προθεσμίας υποβολής αίτησης για την αναγνώριση της 

ιδιότητας του αγωνιστή της Εθνικής Αντίστασης. 2 

Διάθεση κλινών από το 251 ΓΝΑ για Νοσηλεία έκτακτων περιστα- 

τικών ασθενών. 3 

Ανασύνθεση του Δοικητικού Συμβουλίου Οργανισμού Ενισχύσεων 

Ελαιολάδου». 4 

Ποιοτικές προδιαγραφές βερικόκκων για διακίνηση στην εσωτερική 
αγορά υπό μορφή κλειστής οικογενειακής συσκευασίας. ’ .... 5 
Ποιοτικές προδιαγραφές ροδάκινων για διακίνηση στην εσωτερική 


αγορά υπό μορφή κλειστής οικογενειακής συσκευασίας.6 

Ποιοτικές προδιαγραφές κερασιών για διακίνηση στην εσωτερική 

αγορά υπό μορφή κλειστής οικογενειακής συσκευασίας.7 

Αναμόρφωση τιμολογίου αμοιβής των φορτ/τών Ξηράς Νέας Κε¬ 
ντρικής Λαχαναγοράς Θεσσαλονίκης. 8 

Μετατροπή του Σταθμού Αιμοδοσίας του Περιφερειακού Γενικού 

Νοσοκομείου Αλεξανδρούπολης σε Κέντρο Αιμοδοσίας. 9 

Πρακτική άσκηση σπουδαστών Τ.Ε.1.10 

Ανανέωση της θητείας των Συμβούλων του Ι.Τ.Ε. Γ. Ηλιοπούλου, 

Α. Βακαλιού, θ. Παπαθεοδοσίου και Κ. Τσιτσία.11 

Πρακτική άσκηση σπουδαστών Τ.Ε.Ι. στο επάγγελμα.12 

Αναγνώριση τίτλων σπουδών κλασικής κιθάρας, κλαβικύμβαλου 
και κρουστών οργάνων.13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3594 (1) 

Συμπλήρωση της 3308/7.3.86 απόφασης. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: α) του άρθρου 29 του νόμου 1558/1985 «Κυβέρ¬ 
νηση και κυβερνητικά όργανα», β) του Π.Διατάγματος 890/75 «περί 
οργανώσεως και λειτουργίας του Εθνικού Τυπογραφείου», όπως τροπο¬ 
ποιήθηκε μεταγενέστερα. 

2. Τη 1741/3.12.85 κοινή απόφαση του Πρωθυπουργού και του 
Υπουργού Προεδρίας (ΦΕΚ 353/12.12.85 τεύχος Γ') με την οποία 
διορίσθηκε στο Εθνικό Τυπογραφείο Ειδικός Γραμματέας σε θέση που 
συστάθηκε με κοινή απόφαση των καθ’ ύλη αρμόδιων Υπουργών (ΦΕΚ 
670/11.11.1985, τεύχος Β 1 ). 

3. Την 3308/7.3.86 απόφαση του Υπουργού Προεδρίας της Κυ¬ 
βέρνησης (ΦΕΚ 86/Β'/7.3.86) «Μεταβίβαση δικαιώματος υπογρα¬ 
φής «Με εντολή Υπουργού» στον Ειδικό Γραμματέα του Εθνικού Τυπο¬ 
γραφείου του Υπουργείου Προεδρίας της Κυβέρνησης Ελευθέριο Γεωρ- 
γαντόπουλο. 


4. Την ανάγκη της εύρυθμης και αποδοτικής λειτουργίας του Εθνι¬ 
κού Τυπογραφείου, αποφασίζουμε: 

Συμπληρώνουμε την 3308/7.3.86 απόφαση και μεταβιβάζουμε 
στον Ειδικό Γραμματέα του Εθνικού Τυπογραφείου του Υπουργείου 
Προεδρίας της Κυβέρνησης το δικαίωμα να υπογράφει «Με εντολή 
Υπουργού» τις αποφάσεις και συμβάσεις που αφορούν απ’ ευθείας ανά¬ 
θεση προμήθειας ή εκτέλεση εργασιών χωρίς διενέργεια δημόσιου δια¬ 
γωνισμού σύμφωνα με το άρθρο 86 του Ν.Δ. 321/69 «περί κώδικος 
δημοσίου λογιστικού» με εξαίρεση των περιπτώσεων α' του ίδιου άρθρου 
και Ν.Δ/τος, τροποποιώντας την 9279/12.9.85 απόφασή μας (ΦΕΚ 
528/Β/12.9.85) στο σημείο αυτό. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 13 Απριλίου 1988 

Ο ΥΠΟΥΡΓΟΣ 

ΑΠΟΣΤΟΛΟΙ ΚΑΚΛΑΜΑΝΗΣ 


♦ 


Αριθ. 23355 (2) 

Παράταση προθεσμίας υποβολής αίτησης για την αναγνώριση της ιδιό¬ 
τητας του αγωνιστή της Εθνικής Αντίστασης. 


Ο ΥΠΟΥΡΓΟΣ 
ΕΣΩΤΕΡΙΚΟΝ 


Έχοντας υπόψη: 

1. Ότι η τελευταία παράταση της προθεσμίας για την υποβολή αιτή¬ 
σεων για την αναγνώριση της ιδιότητας του αγωνιστή της εθνικής αντί¬ 
στασης έληγε στις 30.10.1986, σύμφωνα με το άρθρο 32 του Νόμου 
1599/1986 «Σχέσεις κράτους - πολίτη καθιέρωση νέου τύπου δελτίου 
ταυτότητας και άλλες διατάξεις» (ΦΕΚ 75Α'). 

2. Ότι η προθεσμία αυτή αποδείχτηκε ανεπαρκής για την έκδοση 
από τους ενδιαφερομένους των δικαιολογητικών που καθορίστηκαν με 
την αριθ. 84.300/25.10.1983 κοινή απόφαση των Υπουργών Εσωτε¬ 
ρικών και Εθνικής Άμυνας (Φ. 641Β) και την υποβολή τους στις πρω¬ 
τοβάθμιες επιτροπές κρίσης του άρθρου 9 του 379/1983 Π.Δ/τος, για 
την αναγνώριση σ’ αυτούς της ιδιότητας του αγωνιστή εθνικής αντίστα¬ 
σης, α) λόγω του μεγάλου αριθμού των αιτήσεων και του απαιτούμενου 
χρόνου χορήγησης των αποδεικτικών στοιχείων από τις αρμόδιες αρχές 
κυρίως όταν επρόκειτο για ομήρους, αιχμαλώτους κ.λπ, και β) λόγω 
του μεγάλου αριθμού μεταναστών και κυρίως του Καναδά, που δεν πλη- 
ροφορήθηκαν έγκαιρα την ισχύ του αναγνωριστικού της εθνικής μας 
αντίστασης νόμου 1285/1982. 

3. Ότι για τη νομιμοποίηση των αιτήσεων που υποβλήθηκαν στις 
επιτροπές κρίσεως μετά την 30.10.1986, και για τη δυνατότητα υπο¬ 
βολής νέων, είναι ανάγκη η προθεσμία· να παραταθεί, αποφασί¬ 
ζουμε: 

Η προθεσμία υποβολής αίτησης του άρθρου 32 του Νόμου 1599/ 
1986 (ΦΕΚ 75 Α’) για την αναγνώριση της ιδιότητας του αγωνιστή της 
Εθνικής Αντίστασης, παρατείνεται για τα χρονικά διαστήματα από 
1.11.1986 έως 31.3.1987 και από 1.1.1988 μέχρι 30.6.1988. 


















1986 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως 
και θα κυρωθεί με νόμο. 

Αθήνα, 7 Απριλίου 1988 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 

-Φ- 

Αριθ. Φ.790/31638 (3) 

Διάθεση κλινών από το 251 ΓΝΑ για Νοσηλεία έκτακτων περιστατικών 

ασθενών. 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 55 του Ν.Δτος 721/1970 «περί οικονο¬ 
μικής μερίμνης και λογιστικού των Ενόπλων Δυνάμεων» (ΦΕΚ Α’ 

251). 

β. Τη Φ.700/303098/15.5.1986 απόφαση ΪΦΕΘΑ. 
γ. Τη Φ.790/66/Σ.43/21.1.1988/Αναφορά 251ΓΝΑ. 
δ. Την 072.2/7/Γ1564/6.11.1986 (ΦΕΚ 784 Τεύχος Β' 
7.11.1986) Κοινή Απόφαση «περί ανάθεσης αρμοδιοτήτων Υπουργού 
Εθνικής Άμυνας, στους Υφυπουργούς Εθνικής Άμυνας». 

ε. Τις ανάγκες που δημιουργήθηκαν μετά την εφαρμογή της (β) σχε¬ 
τικής, αποφασίζουμε: 

1. Εγκρίνουμε την αλλαγή του καθεστώτος κάλυψης των δέκα (10) 
διατιθέμενων από το 251 ΓΝΑ κλινών, η οποία θα γίνεται στο εξής με 
ευθύνη της Δνσης Υγειονομικού ΓΕΑ και ύστερα από αίτηση των ενδια¬ 
φερομένων και όχι μέσω του Κέντρου Αμέσου Βοήθειας (ΚΑΒ) τροπο- 
ποιουμένης της παραγράφου 3 του άρθρου 1 της ανωτέρω 1β σχετικής 
απόφασης ΥΦΕΘΑ. 

2. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 12 Απριλίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 

-- 

Αριθ. 23600 ^4) 

Ανασύνθεση του Δοικητικού Συμβουλίου Οργανισμού Ενισχύσεων 
Ελαιολάδου». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΓΕΩΡΓΙΑΣ 

1. Έχοντας υπόψη τις διατάξεις: 

α. Του άρθρου 10 του ν. 1232/82 «Επαναφορά σε ισχύ, τροποποί¬ 
ηση και συμπλήρωση των διατάξεων του ν.δ. 4352/1964 και άλλες 
διατάξεις (ΦΕΚ Α/22) όπως τροποποιήθηκαν και συμπληρώθηκαν με 
τις διατάξεις του άρθρου 5 του ν. 1288/82 «Ρύθμιση θεμάτων αρμο¬ 
διότητας Υπουργείου Προεδρίας της Κυβέρνησης και της ΥΕΝΕΔ, κα¬ 
θώς και άλλες διατάξεις» (ΦΕΚ Α/20) όπως στην συνέχεια τροποποιή¬ 
θηκαν με τις διατάξεις του άρθρου 26 του Ν. 1351/83 «Εισαγωγή 
σπουδαστών στην τριτοβάθμια εκπαίδευση και άλλες διατάξεις» (ΦΕΚ 
Α/56) του άρθρου 20 του ν. 1400/83 «τροποποίηση και συμπλήρωση 
υπαλληλικών διατάξεων» (ΦΕΚ Α/156) και του άρθρου 19 του παρ. 2 
του ν. 1476/84 «Διορισμός σε μόνιμες θέσεις του προσωπικού με σχέση 
εργασίας ιδιωτικού δικαίου του δημόσιου των Ν.Π.Δ.Δ των Ο.Τ.Α. και 
άλλες διατάξεις» (ΦΕΚ Α/136), όπως αυτές ισχύουν σήμερα. 

β) Του άρθρου 4 του Π. Δ/τος 222/85 «περί συστάσεως Οργανι¬ 
σμού Ενισχύσεων Ελαιολάδου» (ΦΕΚ 83/Α. 

γ) Την αριθ. Δ10Δ/Φ7/197/7401/10.9.1987 (ΦΕΚ 504/Β) 
απόφαση του Υπουργού Προεδρίας της Κυβέρνησης «Παράταση προθε¬ 
σμίας για σύσταση, σύνθεση και ανασύνεθση συλλογικών οργάνων του 
δημόσιου τομέα», 

2. Τηνανάγκη ανασύνθεσης του Διοικητικού Συμβουλίου του Οργα¬ 
νισμού Ενισχύσεων Ελαιολάδου για την ταχύτερη και αποδοτικότερη 
λειτουργία του αποφασίζουμε: 

1) Ανασυνθέτουμε το Διοικητικό Συμβούλιο Οργανισμού Ενισχύσεων 
Ελαιολάδου το οποίο είναι πενταμελές και αποτελείται: 

α) Από τον Πρόεδρο που ορίζεται σύμφωνα με τις διατάξεις της παρ. 
2 του άρθρου 7 του Π.Δ. 222/1985. 

β) Δύο υπαλλήλους του Υπουργείου Γεωργίας που υπηρετούν σε Δ/ 
νσεις που ασχολούνται με θέματα παραγωγής ή τυποποίησης ή ελέγχου 
ελαιολάδου, οι οποίοι ορίζονται με τους αναπληρωτές τους από τον 


Υπουργό Γεωργίας. 

γ) Έναν υπάλληλο της Αγροτικής Τράπεζας της Ελλάδας που προ- 
τείνεται με τον αναπληρωτή του από τον Διοικητή της Α.Τ.Ε. 

δ) Έναν υπάλληλο που υπηρετεί σε Ινστιτούτο που ασχολείται με θέ¬ 
ματα ελαιών και ελαιολάδου, ο οποίος ορίζεται με τον αναπληρωτή του 
από τον Υπουργό Γεωργίας. 

Τον Πρόεδρο ελλείποντα, απόντα ή κωλυόμενο αναπληρώνει το μέ¬ 
λος του Διοικητικού Συμβουλίου που ορίζεται από αυτά κατά την πρώτη 
του συνεδρίαση.· 

2. Κατά τα λοιπά ισχύουν οι διατάξεις του άρθρου 4 του Π.Δ/τος 
222/1985. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

Α. ΚΑΚΛΑΜΑΝΗΣ ΓΙΑΝΝΗΣ ΠΟΤΤΑΚΗΣ 

Αριθ. 276175/2788 (5) 

Ποιοτικές προδιαγραφές βερικόκκων για διακίνηση στην εσωτερική 
αγορά υπό μορφή κλειστής οικογενειακής συσκευασίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

’ 1. Τον Κανονισμό ΕΟΚ 23/62. 

2. Την 344172/7.5.86 κοινή Απόφαση του Πρωθυπουργού και του 
Υπουργού Γεωργίας για «ανάθεση αρμοδιοτήτων Υπουργού Γεωργίου; 
στον Υφυπουργό Γεωργίας Δημήτριο Πιτσιώρη» (ΦΕΚ 318 Β). 

3. Τις 365186/7501/28.9.87 και 374031/8588/2.11.87 
Αποφάσεις μας, 

4. Την ανάγκη εφαρμογής των παραπάνω αποφάσεων για τα ροδά¬ 
κινα που διακινούνται στην εσωτερική αγορά υπό μορφή κλειστής οικο¬ 
γενειακής συσκευασίας, αποφασίζουμε: 

1. Οι ποιοτικές προδιαγραφές των βερικόκκων, που διακινούνται σε 
κλειστή οικογενειακή συσκευασία στην εσωτερική αγορά, για τις ποιοτι¬ 
κές κατηγορίες ΕΞΤΡΑ και I, είναι οι εξής: 

Κοινοί κανόνες ποιότητας για τα βερίκοκκα 

I. ΚΑΘΟΡΙΣΜΟΣ ΤΩΝ ΠΡΟΪΟΝΤΩΝ 

Ο παρών κανόνας αναφέρεται στα φρούτα των ποικιλιών που παρά- 
γονται από το Κηιηιΐδ ΑηηβηίβΓΕ Ε, και που προορίζονται στον κατανα¬ 
λωτή νωπά, εξαιρέσει εκείνων που προορίζονται για μεταποίηση. 

II. ΧΑΡΑΚΤΗΡΙΣΤΙΚΑ ΠΟΙΟΤΗΤΑΣ 
Α. Γενικότητες 

Ο κανόνας έχει σαν αντικείμενο τον καθορισμό των ιδιοτήτων που 
πρέπει να παρουσιάζουν τα επιτραπέζια βερίκοκκα κατά το στάδιο της 
αποστολής μετά την προετοιμασία και τη συσκευασία. 

Β. Ελάχιστα χαρακτηριστικά 
ι) Τα φρούτα πρέπει να είναι: 

- ολόκληρα 

- υγιή (υπό την επιφύλαξη τωνειδικών διατάξεων που επιτρέπονται 
για κάθε κατηγορία) 

- καθαρά, ιδιώς απαλλαγμένα από κατάλοιπα ή φυτοφάρμακα 

- χωρίς εξωτερική ασυνήθιστη υγρασία 

- χωρίς ξένη οσμή ή γεύση 

ιι) Τα φρούτα πρέπει να έχουν συλλεγεί επιμελώς με το χέρι και να 
έχουν αρκετά αναπτυχθεί. Ο βαθμός ωριμότητος πρέπει να είναι τέτοιος 
ώστε να επιτρέπει στα φρούτα να αντέχουν στη μεταφορά και στη μετα¬ 
χείριση, να διατηρούνται σε καλή κατάσταση μέχρι τον τόπο προορισμού 
τους και να ανταποκρίνονται στις εμπορικές απαιτήσεις του τόπου προο¬ 
ρισμού τους. 

Γ. Κατάταξη 
ι) Κατηγορία «ΕχΙγε» 

Τα φρούτα που κατατάσσονται στην κατηγορία αυτή πρέπει να είναι 
ανωτέρας ποιότητας. 

Πρέπει να παρουσιάζουν το σχήμα, την ανάπτυξη και το χρωματισμό 
που είναι χαρακτηριστικά της ποικιλίας λαμβάνοντας υπόψη την πε- 
ριοχή της παραγωγής. 

Πρέπει να είναι απαλλαγμένα από κάθε ελάττωμα, 
ιι) Κατηγορία I 

Τα φρούτα που κατατάσσονται στην κατηγορία αυτή πρέπει να είναι 
καλής ποιότητας. Πρέπει να παρουσιάζουν τα τυπικά χαρακτηριστικά 
της ποικιλίας, λαμβάνοντος υπόψη την περιοχή της παραγωγής. Η 
σάρκα δεν πρέπει να έχει υποστεί οποιαδήποτε φθορά. Εν τούτοις, γίνε- 

ται δεχτό ένα από τα κατωτέρω ελαττώματα: 

- ελαφρό ελάττωμα σχήματος ή αναπτύξεως 

- ελαφρό ελάττωμα χρωματισμού. 

- ελαφρό ηλιακό έγκαυμα 

υπό τον όρο ότι αυτά δεν βλάπτουν ούτε την εξωτερική εμφάνιση του 
φρούτου ούτε τη διατήρησή του. Τα ελαττώματα σε σχήμα επίμηκες δεν 
πρέπει να υπερβαίνουν το 1 εκατοστόμετρο μήκους. Για όλα τα άλλα 
ελαττώματα, η συνολική επιφάνεια δεν πρέπει να υπερβαίνει τα 0,5 τε¬ 
τραγωνικά εκατοστόμετρα. 

III. ΤΑΞΙΝΟΜΗΣΗ ΚΑΤΑ ΜΕΓΕΘΟΣ 

.Η ταξινόμηση κατάμέγεθος καθορίζεται είτε βάσει της περιμέτρου είτε 
βάσει της μεγίστης διαμέτρου της ισημερινής τομής. 

Η ταξινόμηση κατά μέγεθος είναι υποχρεωτική για τις κατηγορίες 
«ΕχΙγο» και I. 

Για την κατηγορία I το ελάχιστο μέγεθος καθορίζεται σε 30 χιλιοστό¬ 
μετρα για τη διάμετρο (10 εκατοστόμετρα για την περίμετρο). Η μέγι- 
στη απόκλιση για τα φρούτα ενός και του αυτού μεγέθους πρέπει να είναι 
10 χιλιοστόμετρα για τη διάμετρος (3 εκατοστόμετρα για την περίμε¬ 
τρος). 

Για την κατηγορία «ΕχΙγο» το ελάχιστο μέγεθος καθορίζεται σε 40 
χιλιοστόμετρα για την διάμετρο (12 εκατοστόμετρα για την περίμετρο). 
Η μεγίστη απόκλιση για τα φρούτα ενός και του αυτού μεγέθους θα πρέ¬ 
πει να είναι 5 χιλιοστομέτρων για τη διάμετρο (1,5 εκατοστόμετρο για 
την περίμετρος). 

IV. ΑΝΟΧΕΣ 

Όσον αφορά την ποιότητα, σε κάθε μ. συσκευασίας επιτρέπεται να 
υπάρχουν προϊόντα που δεν ανταποκρίνονται στις προδιαγραφές. . 

Α. Ανοχές ποιότητας. 

1. Κατηγορία «ΕχΙγο» 5% κατ’ αριθμό ή κατά βάρος φρούτων που 
δεν αντιστοιχούν στα χαρακτηριστικά της κατηγορίας, αλλά είναι σύμ¬ 
φωνα με εκείνα της αμέσως κατώτερης κατηγορίας (Κατηγορία I). 

ιι) Κατηγορία 1:10% κατ’ αριθμό ή κατά βάρος φρούτων που δεν 
αντιστοιχούν στα χαρακτηριστικά της κατηγορίας, αλλά είναι σύμφωνα 
με εκείνα της κατώτερης κατηγορίας. 

Β. Ανοχές μεγέθους. 

Για όλες τις κατηγορίες 10% κατ’ αριθμό ή κατά βάρος φρούτων 
ανά μ. συσκευασία με όριο 1 εκατοστομέτρο περισσότερο ή λιγότερο, 
ανάλογα με το μέγεθος, που αναφέρεται στο μ. συσκευασίας. 

Γ. Άθροισμα ανοχών 

Οπωσδήποτε, το σύνολο των ανοχών ποιότητας και μεγέθους δεν 
πρέπει να υπερβαίνει το: 

- 10% για την κατηγορία «ΕχΙτβ» 

- 15% για την κατηγορία I 

V. ΣΤΣΚΕΤΑΣΙΑ ΚΑΙ ΠΑΡΟΤΣΙΑΣΗ 

Α. Ομοιογένεια 

Το περιεχόμενο κάθε μ. συσκευασίας πρέπει να είναι ομοιογενές. 
Κάθε κιβώτιο πρέπει να περιέχει μόνο φρούτα της ίδιας ποικιλίας, ποιό¬ 
τητας και του ίδιου μεγέθους, και για την κατηγορία «ΕχΙγ&» ενιαίου 
χρωματισμού. 

Β. Συσκευασία ' 

Η συσκευασία πρέπει να είναι τέτοια ώστε να εξασφαλίζει κατάλληλη 
προστασία του προϊόντος. 

Τα χαρτιά ή τα άλλα υλικά που χρησιμοποιούνται στο εσωτερικό της 
συσκευασίας πρέπει να είναι καινούργια και αβλαβή για την ανθρώπινη 
διατροφή. Στην περίπτωση που φέρουν τυπωμένες ενδείξεις, αυτές πρέ¬ 
πει να βρίσκονται μόνο στην εξωτερική επιφάνεια, ούτως ώστε να μην 
έρχονται σε επαφή με τα φρούτα. Τα φρούτα πρέπει να είναι απαλλαγ¬ 
μένα κατά τη συσκευασία, από κάθε ξένο σώμα. 

2. Το μικτό βάρος των οικογενειακών κλειστών συσκευασιών δεν θα 
υπερβαίνει τα 2 Κγ^β. 

3. α. Οι παραβάτες της απόφασης αυτής, που ισχύει για όλη την 
χώρα και σε οποιοδήποτε στάδιο εμπορίας, διώκονται και τιμωρούνται 
κατά τις διοϊτάξεις του άρθρου 5 του Ν.Δ. 215/73. 

β. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Απριλίου 1988 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 


Αριθ. 276174/2787 (6) 

Ποιοτικές προδιαγραφές ροδάκινων για διακίνηση στην εσωτερική 
αγορά υπό μορφή κλειστής οικογενειακής συσκευασίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τον Κανονισμό ΕΟΚ 23/62. 

2. Την 344172/7.5.86 κοινή Απόφαση του Πρωθυπουργού και του 
Υπουργού Γεωργίας για «ανάθεση αρμοδιοτήτων Υπουργού Γεωργίας 
στον Υφυπουργό Γεωργίας Δημήτριο Πιτσιώρη» (ΦΕΚ 318 Β). 

3. Τις 365186/7501/28.9.87 και 374031/8588/2.11.87 
Απόφαση μας, 

4. Την ανάγκη εφαρμογής των παραπάνω αποφάσεων για τα ροδά¬ 
κινα που διακινούνται στην εσωτερική αγορά υπό μορφή κλειστής οικο¬ 
γενειακής συσκευασίας, αποφασίζουμε: 

1. Οι ποιοτικές προδιαγραφές των ροδάκινων, που διακινούνται σε 
κελιστή οικογενειακή συσκευασία στην εσωτερική αγορά, για τις ποιοτι¬ 
κές κατηγορίες ΕΞΤΡΑ και I, είναι οι εξής: 

Κοινοί κανόνες ποιότητας για τα ροδάκινα 

I. ΚΑΘΟΡΙΣΜΟΣ ΤΩΝ ΠΡΟΪΟΝΤΩΝ 

Ο παρών κανόνας αναφέρεται στα ροδάκινα των ποικιλιών που παρά- 
γονται από το ΚΚυΝΙΙδ ΚΕΚ5Ι0Α δΙΕΒΙΕΚ ΖΙΚΧ», που προορίζο¬ 
νται να διατεθούν στον καταναλωτή νωπά, με εξαίρεση τα ροδάκινα που 
προορίζονται για μεταποίηση. 

II. ΧΑΡΑΚΤΗΡΙΣΤΙΚΑ ΠΟΙΟΤΗΤΑΣ 

Α. Γενικότητες 

Ο κανόνας έχει σαν αντικείμενο τον καθορισμό των ιδιοτήτων που 
πρέπει να έχουν τα ροδάκινα κατάτ ο στάδιο της αποστολής μετά την 
προετοιμασία και τη συσκευασία. 

Β. Ελάχιστα χαρακτηριστικά 

ι) Τα φρούτα πρέπει να είναι: 

- ολόκληρα 

- υγιή (υπό την επιφύλαξη των ειδικών διατάξεων που επιτρέπονται 
για κάθε κατηγορία) 

- καθαρά, ιδιώς απαλλαγμένα από κατάλοιπα ή φυτοφάρμακα 

- χωρίς εξωτερική ασυνήθιστη υγρασία 

- χωρίς οσμή και γεύση ξένη 

ιι) Τα φρούτα πρέπει να έχουν συλλεγεί επιμελώς με το χέρι και να 
έχουν επαρκή ανάπτυξη. Ο βαθμός ωριμότητος πρέπει να είναι τέτοιος 
ώστε να επιτρέπει στα φρούτα να αντέχουν στη μεταφορά και στη μετα¬ 
χείριση, να διατηρούνται σε καλή κατάσταση μέχρι τον τόπο προορισμού 
τους και να ανταποκρίνονται στις εμπορικές απαιτήσεις του τόπου προο¬ 
ρισμού τους. 

Γ. Κατάταξη 

ι) Κατηγορία «ΕχΙγο» 

Τα φρούτα που κατατάσσονται στην κατηγορία αυτή πρέπει να είναι 
ανωτέρας ποιότητας. 

Πρέπει να έχουν το σχήμα, την ανάπτυξη και το χρωματισμό που εί¬ 
ναι χαρακτηριστικά της ποικιλίας λαμβάνοντας υπόψη την περιοχή της 
παραγωγής. 

Πρέπει να μην φέρουν ελαττώματα. 

ιι) Κατηγορία I 

Τα φρούτα που κατατάσσονται στην κατηγορία αυτή πρέπει να είναι 
καλής ποιότητας. 

Πρέπει, λαμβάνοντας υπόψη την περιοχή της παραγωγής, να έχουν 
τα τυπικά χαρακτηριστικά της ποικιλίας. Εν τούτοις μπορεί να επιτρα- 
πεί: 

- ένα ελαφρό ελάττωμα σχήματος ή αναπτύξεως 

- ένα ελαφρό ελάττωμα χρωματισμού. 

Η σάρκα δεν πρέπει να έχει υποστεί καμία φθορά. Ελαττώματα του 
φλοιού που δεν είναι ικανά να βλάψουν ούτε τη γενική όψη ούτε τη δια¬ 
τήρηση του φρούτου, γίνονται δεκτά. Τα ελαττώματα επιμήκους τύπου 
δεν πρέπει να υπερβαίνουν το 1 εκατοστόμετρο σε μήκος. Για τα λοιπά 
ελαττώματα, η επιφάνεια δεν πρέπει να υπερβαίνει το 1 /2 τετραγωνικό 
εκατοστόμετρο. 

III. ΤΑΞΙΝΟΜΗΣΗ ΚΑΤΑ ΜΕΓΕΘΟΣ 

Η ταξινόμηση κατά μέγεθος καθορίζεται: 

- είτε από την περίμετρο, 

- είτε από τη μεγίστη διάμετρο της ισημερινής τομής. 

Τα φρούτα ταξινομούνται κατά μέγεθος σύμφωνα με την ακόλουθη 
κλίμακα. 


1988 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Περίμετρος Διάμετρος Κώδικας 


28 ΟΜ και άνω 90 ΜΜ άνω ΑΑΑΑ 

από 25 ΟΜ περιλαμβανόμενων από 80 ΜΜ περιλαμβανόμενων 

μέχρι 28 Κ0 μη περιλαμβανόμενων μέχρι 90 ΜΜ μη περιλαμβανόμενων ΑΑΑ 

από 23 ΟΜ περιλαμβανομένων από 73 ΜΜ περιλαμβανόμενων 

μέχρι 25 ΟΜ μη περιλαμβανομένων μέχρι 80 ΜΜ μη περιλαμβανόμενων ΑΑ 

από 21 ΟΜ περιλαμβανόμενων από 67 ΜΜ περιλαμβανόμενων 

μέχρι 23 ΟΜ μη περιλαμβανομένων μέχρι 73 ΜΜ μη περιλαμβανόμενων Α 

από 19 ΟΜ περιλαμβανομένων από 61 ΜΜ περιλαμβανομένων 

μέχρι 21 ΟΜ μη περιλαμβανόμενων μέχρι 67 ΜΜ μη περιλαμβανόμενων Β 

από 17,5 ΟΜ περιλαμβανόμενων αϊτό 56 ΜΜ περιλαμβανομένων 

μέχρι 19 ΟΜ μη περιλαμβανομένων μέχρι 61 ΜΜ μη περιλαμβανόμενων Γ 

από 16 ΟΜ περιλαμβανομένων από 51 ΜΜ περιλαμβανομένων 

μέχρι 17,5 ΟΜ μη περιλαμβανομένων μέχρι 56 ΜΜ μη περιλαμβανομένων Δ 


Το ελάχιστο δεκτό μέγεθος για την κατηγορία «ΕΧΤΚΑ» είναι 17,5 
εκατοστόμετρα (περίμετρος) και 56 χιλιοστόμετρα (διάμετρος). 

Η ταξινόμηση κατά μέγεθος είναι υποχρεωτική. 

IV. ΑΝΟΧΕΣ 

Όσον αφορά την ποιότητα και το μέγεθος, σε κάθε μ. συσκευασίας 
επιτρέπεται να υπάρχουν και προϊόντα που δεν ανταποκρίνονται στις 
προδιαγραφές. 

Α. Ανοχές ποιότητας. 

ι) Κατηγορία «ΕΧΤΚΑ» 5% κατ’ αριθμό ή κατά βάρος φρούτων που 
δεν αντιστοιχούν στα χαρακτηριστικά της κατηγορίας, αλλά που είναι 
σύμφωνα με αυτά της αμέσως κατώτερης κατηγορίας (Κατηγορία I). 

ίι) Κατηγορία 1:10% κατ’ αριθμό ή κατά βάρος φρούτων που δεν 
«αντιστοιχούν στα χαρακτηριστικά της κατηγορίας, αλλά είναι σύμφωνα 
με αυτά της κατώτερης κατηγορίας. 

Β. Ανοχές μεγέθους. 

Για όλες τις κατηγορίες: 10% κατ’ αριθμό ή κατά βάρος φρούτων τα 
οποία απέχουν από το μέγεθος που λαμβάνεται υπόψη εντός του ορίου 
του ενός εκατοστομέτρου περισσότερο ή λιγότερο στην περίπτωση της 
ταξινόμησης κατά.περίμετρο και των 3 χιλιοστομέτρων περισσότερο ή 
λιγότερο στην περίπτωση της ταξινόμησης κατά διάμετρο. 

Γ. Άθροισμα ανοχών 

Οπωσδήποτε, οι ανοχές ποιότητας και μεγέθους δεν μπορούν να 
υπερβαίνουν το: 

- 10% για την κατηγορία «ΕΧΤΚΑ» 

- 15% για την κατηγορία I 

V. ΣΥΣΚΕΤΑΣΙΑ ΚΑΙ ΠΑΡΟΥΣΙΑΣΗ 

Α. Ομοιογένεια 

Το περιεχόμενο κάθε μ. συσκευασίας πρέπει να είναι ομοιογενές. 
Κάθε μ. συσ/σίας πρέπει να περιέχει μόνο φρούτα της ίδιας ποικιλίας, 
ποιότητας και του ίδιου βαθμού ωριμότητας και μεγέθους, και για την 
κατηγορία «ΕΧΤΚΑ» του ίδιου χρωματισμού. 

Β. Συσκευασία 

Η συσκευασία πρέπει να είναι τέτοια ώστε να εξασφαλίζει την κατάλ¬ 
ληλη προστασία του προϊόντος. 

Τα χαρτιά ή τα άλλα υλικά που χρησιμοποιούνται στο εσωτερικό του 
μ. συσκευασίας πρέπει να είναι καινούρια και αβλαβή για την ανθρώ¬ 
πινη διατροφή. Στην περίπτωση που φέρουν τυπωμένες ενδείξεις, αυτές 
πρέπει να βρίσκονται μόνο στην εξωτερική επιφάνεια, ούτως ώστε να 
μην έρχονται σε επαφή με τα φρούτα. 

2. Το μικτό βάρος των οικογενειακών κλειστών συσκευασιών δεν θα 
υπερβαίνει τα 2,5 Κβ8. 

3. α. Οι παραβάτες της απόφασης αυτής, που ισχύει σε ολόκληρη τη 
χώρα και σε οποιοδήποτε στάδιο εμπορίας, διώκονται και τιμωρούνται 

! κατά τις διατάξεις του άρθρου 5 του Ν.Δ. 215/73. 

β. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αθήνα, 6 Απριλίου 1988 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 


Αριθ. 276173/2786 (7) 

Ποιοτικές προδιαγραφές κερασιών για διακίνηση στην εσωτερική αγορά 

υπό μορφή κλειστής οικογενειακής συσκευασίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τον Κανονισμό ΕΟΚ 899/87. 

2. Την 344172/7.5.86 κοινή Απόφαση του Πρωθυπουργού και του 
Υπουργού Γεωργίας για «ανάθεση αρμοδιοτήτων Υπουργού Γεωργίας 
στον Υφυπουργό Γεωργίας Δημ. Πιτσιώρη» (ΦΕΚ 318 Β). 

3. Τις 365186/7501/28.9.87 και 374031/8588/2.11.87 απο¬ 
φάσεις μας. 

4. Την ανάγκη εφαρμογής των παραπάνω αποφάσεων για τα κερά¬ 
σια που διακινούνται στην εσωτερική αγορά υπό μορφή κλειστής οικογε¬ 
νειακής συσκευασίας, αποφασίζουμε: 

1. Οι ποιοτικές προδιαγραφές των κερασιών που διακινούνται σε 
κλειστή οικογενειακή συσκευασία στην εσωτερική αγορά για τις ποιοτι¬ 
κές κατηγορίες ΕΞΤΡΑ και I, είναι οι εξής: 

ΚΑΝΟΝΑΣ ΠΟΙΟΤΗΤΑΣ ΓΙΑ ΤΑ ΚΕΡΑΣΙΑ 

I. ΟΡΙΣΜΟΣ ΤΟΥ ΠΡΟΪΟΝΤΟΣ 

Ο παρών κανόνας ποιότητας αφορά τα κεράσια των ποικιλιών που 
προέρχονται από τα είδη ΚΚΙΙΝυδ ΑνίυΜ Ε., ΚΒϋΝΙΙδ ΟΕΚΑδΙΙδ 
Ε., ή τα υβρίδιά τους τα οποία προορίζονται να παραδοθούν νωπά στους 
καταναλωτές, εξαιρουμένων των κερασιών που προορίζονται για βιομη¬ 
χανική μεταποίηση. 

II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑ 

Σκοπός του κανόνα ποιότητας είναι να καθορίσει τις ιδιότητες τις 
οποίες πρέπει να έχουν τα κεράσια μετά τη συσκευασία. 

Α. Ελάχιστα χαρακτηριστικά 

Σε όλες τις κατηγορίες λαμβανομένων υπόψη των ιδιαίτερων διατά¬ 
ξεων που προβλέπονται για κάθε κατηγορία και των αποδεκτών ορίων 
ανοχής τα κεράσια πρέπει να είναι: 

- ολόκληρα, 

- φρέσκα στην όψη, 

- υγιή· αποκλείονται τα προϊόντα που έχουν σαπίσει ή έχουν υποστεί 
αλλοιώσεις τέτοιες που τα καθιστούν ακατάλληλα για κατανά¬ 
λωση. 

- κρουστά (ανάλογα με την ποικιλία) 

- καθαρά, σχεδόν απαλλαγμένα από εμφανείς ξένες ουσίες 

- πρακτικά απαλλαγμένα από παράσιτα, 

- χωρίς ασυνήθιστη εξωτερική υγρασία, 

- απαλλαγμένα από ξένη οσμή ή και γεύση 

- πρέπει να φέρουν τον ποδίσκο τους(’) 

(1) Ωστόσο η έλλειψη ποδίσκου είναι αποδεκτή: 

- για τα κεράσια των γλυκών ποικιλιών των οποίων ο ποδίσκος αποαπά- 
ται μόνος του κατά τη συλλογή, υπό τον όρο ότι η επιδερμίδα δεν έχει 
υποστεί ζημιές. 

- για τα ξινά κεράσια, υπό τον όρο ότι δεν έχει απολεσθεί σημαντική ποσό¬ 
τητα χυμού. 

Τα προϊόντα θα πρέπει να είναι επαρκώς ανεπτυγμένα και να έχουν 
επαρκή ωριμότητα. Η ανάπτυξη και η κατάσταση των κερασιών θα 
πρέπει να είναι τέτοια ώστε να τους επιτρέπεται: 

- να αντέχουν στη μεταφορά και στη μεταχείριση, και 

- να φθάσουν σε ικανοποιητική κατάσταση στον τόπο προορι¬ 
σμού. 

Β. Κατάταξη 

Τα κεράσια κατατάσσονται σε κατηγορίες που καθορίζονται παρα¬ 
κάτω: 

ι) Κατηγορία «ΕΧΤΚΑ» 

Τα κεράσια που κατατάσσονται στην κατηγορία αυτή πρέπει να είναι 
υψηλής ποιότητας. Πρέπει να είναι καλά ανεπτυγμένα και να παρουσιά¬ 
ζουν όλα τα χαρακτηριστικά και το χρώμα της σχετικής ποικιλίας. 

Πρέπει να είναι απαλλαγμένα από ελαττώματα, εξαιρουμένων πολύ 
μικρών επιφανειακών αλλοιώσεων της επιδερμίδας, υπό τον όρο ότι αυ¬ 
τές δεν βλάπτουν ούτε την ποιότητα και τη γενική όψη του προϊόντος, 
ούτε την παρουσίασή του στη συσκευασία. 

ιι) Κατηγορία I 

Τα κεράσια που κατατάσσονται σε αυτή την κατηγορία πρέπει να εί¬ 
ναι καλής ποιότητας. 

Πρέπει να παρουσιάζουν τα χαρακτηριστικά της ποικιλίας. Μπορούν 
ωστόσο να παρουσιάζουν τα ακόλουθα ελαττώματα υπό τον όρο. ότι 

αυτά δεν βλάπτουν οϋτε την εξωτερική εμφάνιση του φρούτου ούτε τη 
διατήρησή του: 

- ελαφρά ελαττώματα ως προς το σχήμα, 

- ελαφρά ελαττώματα ως προς το χρώμα. 

Πρέπει να είναι απαλλαγμένα από εγκαύματα, σχισμές, μώλωπες ή 
ελαττώματα που προκαλούνται από χαλάζι. 

III. ΔΙΑΤΑΞΕΙΣ ΠΟΪ ΑΦΟΡΟΥΝ ΤΟ ΜΕΓΕΘΟΣ 

Η ταξινόμηση κατά μέγεθος ορίζεται από τη μέγιστη διάμετρο της 
ισημερινής τομής. Τα κεράσια πρέπει να έχουν το ακόλουθο ελάχιστο 
μέγεθος. 

- Κατηγορία «ΕΧΤΚΑ» 20 ΜΜ 

- Κατηγορία I 17 ΜΜ 

IV. ΔΙΑΤΑΞΕΙΣ ΠΟΤ ΑΦΟΡΟΥΝ ΤΑ ΟΡΙΑ ΑΝΟΧΗΣ 
Επιτρέπονται άρια ανοχής όσον αφορά την ποιότητα και το μέγεθος 

σε κάθε μ. συσκευασίας για τα προϊόντα που δεν πληρούν τις προϋποθέ¬ 
σεις της κατηγορίας στην οποία δηλώνονται: 

Α. Όρια ανοχής όσον αφορά την ποιότητα 
ι) Κατηγορία «ΕΧΤΚΑ» 

5% σε αριθμό ή σε βάρος κερασιών που δεν ανταποκρίνονται στα χα¬ 
ρακτηριστικά της κατηγορίας αλλά οινταποκρΐνονται σε εκείνα της κα¬ 
τηγορίας I ή περιλαμβάνονται κατ’ εξαίρεση στα όρια ανοχής της κατη¬ 
γορίας αυτής εξαιρούμενων των υπερώριμων καρπών. Στα πλαίσια αυ¬ 
τών των ορίων ανοχής, οι καρποί που έχουν σκασίματα ή και σκουλήκια 
περιορίζονται σε 2% του συνόλου, 
ιι) Κατηγορία I 

10% σε αριθμό ή σε βάρος κερασιών που δεν ανταποκρίνονται στα 
χαρακτηριστικά της κατηγορίας αλλά ανταποκρίνονται σε εκείνα της 
κατώτερης κατηγορίας ή περιλαμβάνονται κατ’ εξαίρεση στα όρια ανο¬ 
χής της κατηγορίας αυτής. 

Στα πλαίσια αυτών των ορίων ανοχής, οι καρποί που έχουν σκασί¬ 
ματα ή/και σκουλήκια περιορίζονται σε 4% του συνόλου. 

Β. Όρια ανοχής όσον αφορά το μέγεθος, 
ι) Κατηγορίες «ΕΧΤΚΑ», I 

10% σε αριθμό ή σε βάρος κερασιών που δεν ανταποκρίνονται στα 
προβλεπόμενα ελάχιστα μεγέθη, αλλά των οποίων η διάμετρος δεν είναι 
κατώτερη από: 

- 17 ΜΜ για την κατηγορία «ΕΧΤΚΑ» 

- 15 ΜΜ για την Κατηγορία I 

V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗ 
Α. Ομοιογένεια 

Το περιεχόμενο κάθε μ. συσκευασίας πρέπει να είναι ομοιογενές και 
να περιέχει μόνο κεράσια της ιδίας προέλευσης, ποικιλίας και ποιότη¬ 
τας. Το μέγεθος των καρπών πρέπει να είναι ως επί το πλείστόν ομοιο¬ 
γενές. 

Εξάλλου, τα κεράσια που κατατάσσονται στην κατηγορία «ΕΧΤΚΑ» 
πρέπει να έχουν όμοιο χρώμα και να βρίσκονται στο ίδιο στάδιο ωρίμαν- 
σης. Το εμφανές τμήμα του περιεχομένου του μ. συσκευασίας πρέπει να 
είναι αντιπροσωπευτικό του συνόλου. 

Β. Συσκευασία 

Τα κεράσια πρέπει να συσκευάζονται κατά τρόπο ώστε να εξασφαλί¬ 
ζεται η κατάλληλη προστασία του προϊόντος. 

Τα υλικά που χρησιμοποιούνται στο εσωτερικό του μ. συσκευασίας 
πρέπει να είναι καινούρια, καθαρά και από ύλη που να μην προκαλεί στα 
προϊόντα εξωτερικές ή εσωτερικές αλλοιώσεις. Η χρησιμοποίηση υλι¬ 
κών, και ιδίως χαρτιών ή σημάτων που περιέχουν εμπορικές ενδείξεις 
επιτρέπεται με την προϋπόθεση ότι η εκτύπωση ή η επίθεση της ετικέτας 
έχει γίνει με μελάνη ή με κόλλα που δεν είναι τοξικά. 

Τα μ. συσκευασίας δεν πρέπει να περιέχουν ξένα σώματα. 

VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗ 
Συμπληρωματικά στην παράγρ. 1ζ της αρ. 368325/7677/ 

6.10.87 και στην αρ. 374031/8588/2.11.87 Αποφάσεις μας προ- 
βλέπονται οι ακόλουθες ενδείξεις: 

- όνομα ποικιλίας προαιρετικό. Είναι όμως υποχρεωτικό για τα κε¬ 
ράσια των γλυκών ποικιλιών των οποίων οι ποδίσκοι αποσπώνται μόνοι 
τους κατά τη συλλογή καθώς και για τις ξινές ποικιλίες οι οποίες παρου¬ 
σιάζονται χωρίς ποδίσκο. Ωστόσο, για τις τελευταίες αυτές ποικιλίες, το 
μ. συσκευασίας επιτρέπεται να φέρει την ένδειξη «βύσσινα». 

2. Το μικτό βάρος των οικογενειακών συσκευασιών δεν θα ξεπερνά 
το 1,5 ΚΟΚ. 

3. α. Οι παραβάτες της απόφασης αυτής, που ισχύει σε ολόκληρη τη 
χώρα και σε οποιοδήποτε στάδιο εμπορίας, διώκονται και τιμωρούνται 
κατά τις διατάξεις του άρθρου 5 του Ν.Δ. 215/73. 


β. Η απόφαση αυτή ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Απριλίου 1988 

Ο ΥΦΥΠΟΥΡΓΟΣ 


ΔΗΜ. ΠΙΤΣΙΟΡΗΣ 



Αριθ. 12427 (8) 

Αναμόρφωση τιμολογίου αμοιβής των φορτ/τών Ξηρός Νέας Κεντρι¬ 
κής Λαχαναγοράς Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 39 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα». 

3. Την 96944/19.10.87 απόφαση του Υπουργού Εργασίας «Μετα¬ 
βίβαση αρμοδιοτήτων του Υπουργού Εργασίας και εξουσία υπογραφής 
στους Γενικό Γραμματέα...» (ΦΕΚ 551/Β/20.10.87), όπως συμπλη¬ 
ρώθηκε με την αριθ. 98551/87 όμοια (ΦΕΚ 749/Β/29.12.87). 

4. Το Α. 2090/Δ. 131/11.3.88 έγγραφο του Υπουργείου Εθνικής 
Οικονομίας. 

5. Το απόσπασμα του 741/4.12.87 πρακτικού συνεδρίασης της 
ΕΡΦΞ Θεσσαλονίκης που μας υπέβαλε ο Πρόεδρός της με την 164/ 
14.12.87 αναφορά του, αποφασίζουμε: 

1. Αποδεχόμαστε κατά ένα μέρος την 741/4.12.87 πρόταση της 
Επιτροπής Ρύθμισης Φορτ/σεων Ξηράς Θεσσαλονίκης και εγκρίνουμε 
την αναμόρφωση του τιμολογίου αμοιβής των φορτ/τών Ξηρός Νέας 
Κεντρικής Λαχαναγοράς Θεσσαλονίκης ως ακολούθως, προκειμένου να 
εξομοιωθεί με το τιμολόγιο των φορτ/τών Κεντρικής Λαχαναγοράς 
Αθηνών: 

ΚΛΑΣΗ Γ- 

Φορτία ειδικά κατονομαζόμενα 


13).α. Τελάρα εξαγωγής μονά (μίας σειράς) ' 
αχλάδια, φράουλες - μήλα, γιαρμάδες κατά τεμάχιο δρχ. 5,82 
β. Τελάρα δίσειρα (ανεξαρτήτως κιλών κατά τεμάχιο δρχ. 6. 
γ. Καφάσια ή κλούβες κατά τεμάχιο δρχ. 7,86 
δ. Λεμόνια σε σάκους νάϋλον μέχρι 30 κιλών κατά τεμάχιο δρχ. 
7,99 

ε. Λαχανικά σε σάκους νάϋλον κατά τεμάχιο δρχ. 9,30 
στ. Δέματα μάτσα γενικώς κατά τεμάχιο δρχ. 5,82 
ζ. Μπανάνες σε κυτία κατά τεμάχιο δρχ. 7,65 
η. Λαχανικά - χορταρικά σε τελάρα κατά τεμάχιο δρχ. 6,76 
θ. Κάστανα ανεξαρτήτους συσκευασίας κατά τεμάχιο δρχ. 11,53 
ι. Πατάτες σε σάκους βάρους μέχρι 70-80 κιλών κατά τεμάχιο δρχ. 
15 ' ' 

,ια. Κρεμμύδια σε σάκους βάρους μέχρι 70-80 κιλών κατά τεμάχιο 
δρχ. 11,53 

ιβ. Εκφόρτωση χύμα φορτίων από μεταφορικά μέσα γενικά κατά 
τόνο δρχ. 575,69 ; 

ιγ. Εκφόρτωση ειδική συσκευασία και ταξινόμηση κάθε είδους χύμα 
κατά τόνο δρχ. 647,57. 

Η διαφορά του τιμολογίου Αθηνών και Θεσσαλονίκης που προκύπτει 
μετά την παραπάνω ρύθμιση θα καλυφθεί σε δύο στάδια, κατά 50% από 
1.1.1989 και κατά το υπόλοιπο 50% από 1.1.1990. 

Οι παράγραφοι του ισχύοντος τιμολογίου 13 κλάσης Γ’ «φορτία ειδι- 
κώς κατονομαζόμενα» και 2,10 και 11 κατηγορίας «Α' Εμπορεύματα 
σε, σάκους» παύουν να ισχύουν. 

Επίσης για τη φόρτωση ή εκφόρτωση των παραπάνω ειδών παύει να 
ισχύει η κανονιστική διάταξη 9 του ισχύοντος τιμολογίου αναφορικά με 
την προσαύξηση του τιμολογίου για εργασία που εκτελείται πέραν των 
εργασίμων ωρών ή κατά Κυριακές και εξαιρέσιμες ημέρες. 

Το παραπάνω τιμολόγιο δεν προσαυξάνεται για εργασία κατά τις νυ¬ 
κτερινές ώρες. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Απριλίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

Αριθ. Α8/Φ. 164/636 (9) 

Μετατροπή του Σταθμού Αιμοδοσίας του Περιφερειακού Γενικού Νοσο¬ 
κομείου Αλεξανδρούπολης σε Κέντρο Αιμοδοσίας. 

, Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 3 του Β.Δ. 772/61 (ΦΕΚ 198/Α') 
«περί των προϋποθέσεων ιδρύσεως και λειτουργίας Κέντρων Αιμοδο¬ 
σίας, Σταθμών Αιμοδοσίας και Νοσοκομειακών Υπηρεσιών Αιμοδο¬ 
σίας». 

β) Την Α3β/Οικ. 7070/4.6.84 (ΦΕΚ 382/81) απόφαση «περί συ- 
μπληρώσεως και τροποποιήσεως της Α3β/Οικ. 2648/7.3.84 κοινής 
υπουργικής απόφασης «περί σύστασης θέσεων κλάδου γιατρών Ε.Σ.Υ.» 
(ΦΕΚ 125/7.3.84 τ.Β ). 

γ) Το 8611/17.9.85 έγγραφο του Περιφερειακού Γενικού Νοσοκο¬ 
μείου Αλεξανδρούπολης με το οποίο ζητεί τη μετατροπή του Σταθμού 
Αιμοδοσίας σε Κέντρο. 

δ) Την από 3.6.87 έκθεση της αρμόδιας επιτροπής με την οποία γί¬ 
νονται υποδείξεις στη Διοίκηση του Νοσοκομείου, έτσι ώστε μετά την 
εκπλήρωσή τους να καταστεί δυνατή η μετατροπή του Σταθμού Αιμοδο¬ 
σίας σε Κέντρο. 

ε) Το 75/14.3.88 έγγραφο του Περιφερειακού Γενικού Νοσοκομείου 
Αλεξανδρούπολης, με το οποίο γνωρίζει στο Υπουργείο ότι εκπληρώθη¬ 
καν οι σχετικές υποδείξεις της επιτροπής. 

στ) Το γεγονός, ότι θα καλυφθούν ανάγκες σε αίμα της ευρύτερης γε¬ 
ωγραφικής περιοχής και μεγαλύτερων πληθυσμιακών ομάδων, αποφα¬ 
σίζουμε: 

1. Χορηγούμε άδεια ίδρυσης και λειτουργίας Κέντρου Αιμοδοσίας 
στο Περιφερειακό Γενικό Νοσοκομείο Αλεξανδρούπολης, για τους στο 
σκεπτικό μνημονευόμενους λόγους. 

2. Η άδεια ίδρυσης και λειτουργίας Σταθμού Αιμοδοσίας που χορη¬ 
γήθηκε στο ίδρυμα αυτό με την Ε4γ/7143/12.5.62 απόφαση του 
Υπουργείου, καταργείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

. Αθήνα, 5 Απριλίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

-Φ- 

Αριθ. Ε5/2421 (10) 

Πρακτική άσκηση σπουδαστών Τ.Ε.1. 

ΟΙ ΥΠΟΥΡΓΟΙ ΓΕΩΡΓΙΑΣ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 του Ν. 1351/83 «Εισαγωγή σπου¬ 
δαστών στην Τριτοβάθμια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ59/τ.Α"/19.3.85) άσκηση 
στο επάγγελμα των σπουδαστών των Τ.Ε.Ι. 

3. Την ανάγκη της εκπαίδευσης και πρακτικής άσκησης των ασκου¬ 
μένων της Τριτοβάθμιας Τεχνολογικής Εκπαίδευσης, προκειμένου να 
αποκτήσουν την απαιτούμενη επαγγελματική εμπειρία. 

4. Τις σχετικές προτάσεις των Τ.Ε.Ι. 

5. Την Ε5/1258/86 (ΦΕΚ 133/τ.Β'/27.3.86, ΦΕΚ 456/τ.Β7 
17.7.86) απόφαση «περί καθορισμού αποζημίωσης'ασκουμένων στο 
επάγγελμα σπουδαστών Τ.Ε.Ι.». 

6. Την Ε5/1303/86 (ΦΕΚ 168/τ.Β·/16.4.86) απόφαση για την 
«Ασφάλιση σπουδαστών Τ.Ε.Ι. κατά τη διάρκεια της πρακτικής τους 
άσκησης». 

7. Την από 24.9.87 Η/5822 (ΦΕΚ 528/τ.Β·/25.9.87) κοινή 
απόφαση των Πρωθυπουργού και Υπουργού Εθνικής Παιδείας και 
Θρησκευμάτων, αποφασίζουμε: 

Καθορίζουμε τον αριθμό των σπουδαστών των τμημάτων Δασοπονίας 
και Ιχθυοκομίας - Αλιείας των Τ.Ε.Ι., που θα απασχοληθούν σε κεντρι¬ 
κές και περιφερειακές υπηρεσίες του Υπουργείου Γεωργίας και για χρο¬ 
νικό διάστημα μέχρι έξι (6) μηνών ως εξής: 

α) Τμήμα Δασοπονίας: 210 θέσεις. 

β) Τμήμα Ιχθυοκομίας - Αλιείας: 60 θέσεις. 

2. Οι αποζημιώσεις και ασφαλιστικές εισφορές των ασκουμένων 
σπουδαστών των Τ.Ε.Ι. βαρύνουν τους προϋπολογισμούς των Τ.Ε.Ι. 
προέλευσής τους και καταβάλλονται από τις πιστώσεις των λειτουργι¬ 
κών τους δαπανών, ύστερα από πρόσθετη επιχορήγηση από το Υπουρ¬ 


γείο Εθνικής Παιδείας και θρησκευμάτων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Απριλίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΓΕΩΡΓΙΑΣ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΜΑΤΩΝ 

Γ. ΠΟΤΤΑΚΗΣ I. ΚΩΝΣΤΑΝΤΙΝΙΔΗΣ 

-Φ- 

Αριθ. 801 (11) 

Ανανέωση της θητείας των Συμβούλων του Ι.Τ.Ε. Γ. Ηλιοπούλου, Α. 
Βακαλιού, θ. Παπαθεοδοσίου και Κ. Τσιτσία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 14 περ. II παρ. 4 του Ν. 1404/83 
(ΦΕΚ 173/83 τ.Α'). 

2) Τις διατάξεις του Π.Δ. 567/84 (ΦΕΚ 204/84 τ.Α'). 

3. Την Ε5/1119/28.2.85 Υπουργική Απόφαση (ΦΕΚ 93/ 
29.3.85 τ.Γ). 

4. Την επικείμενη λήξη της θητείας των παραπάνω συμβούλων του 
Ι.Τ.Ε. - 

5. Την ανάγκη για συνέχιση της απρόσκοπτης λειτουργίας του Ινστι¬ 
τούτου Τεχνολογικής Εκπαίδευσης, αποφασίζουμε: 

Ανανεώνουμε τη θητεία των συμβούλων του Ι.Τ.Ε.: 

1. Ηλιοπούλου Γεωργίου του Βασιλείου 

2. Βακαλιού Αθανασίου του Δημητρίου 

3. Παπαθεοδοσίου Θεοδοσίου του Κωνσταντίνου και 

4. Τσιτσία Κυριάκου του Κωνσταντίνου για μια ακόμη τριετία. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαρτίου 1988 

Ο ΥΠΟΥΡΓΟΣ 

ΑΝΤ. ΤΡΙΤΣΗΣ 
-Φ- 

Αριθ. Ε5/2420 (12) 

Πρακτική άσκηση σπουδαστών Τ.Ε.Ι. στο επάγγελμα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1 εδαφ. δ’τουΝ. 1351/83 «Ει¬ 
σαγωγή σπουδαστών στην Τριτοβάθμια Εκπαίδευση και άλλες διατά- 
ξεις». 

2. Τις διατάξεις του Π.Δ. 174/85 «Άσκηση στο επάγγελμα των 
σπουδαστών των Τ.Ε.Ι.». 

3. Την ανάγκη της εκπαίδευσης και πρακτικής άσκησης στο επάγ¬ 
γελμα των σπουδαστών της Τριτοβάθμιας Τεχνολογικής Εκπαίδευ¬ 
σης. 

4. Τις αποφάσεις μας Ε5/1852/86, Ε5/3564/86, Ε5/4557/86, 
Ε5/5636/86, Ε5/6985/86, Ε5/7596/86, Ε5/8426/86, Ε5/ 
1033/87, Ε5/1773/87, Ε5/2880/87, Ε5/4620/87, Ε5/5306/ 

87, Ε5/5707/87, Ε5/6334/87, Ε5/6939/87, Ε5/2016/87, 
Ε5/7882/87, Ε5/8738/87, Ε5/214/88, Ε5/1401/88 και Ε5/ 
1819/88. 

5. Τις σχετικές ανάγκες των τμημάτων των Τ.Ε.Ι. 

’ 6. Το Ε5/629/4.2.87 έγγραφο του τμήματος Οικονομικών Υποθέ¬ 
σεων της Ε.Υ./Τ.Ε.Ι. 

7. Την από 24.9.87, Η/5822 (ΦΕΚ 528/τ.Β./25.9.87) κοινή 
απόφαση του Πρωθυπουργού και του Υπουργού Παιδείας «περί ανάθε¬ 
σης αρμοδιοτήτων στους Υφυπουργούς Παιδείας», αποφασίζουμε: 

1. Καθορίζουμε τον αριθμό θέσεων πρακτικής άσκησης σπουδαστών 
Τ.Ε.Ι., που θα απασχοληθούν σε διάφορες υπηρεσίες των Τ.Ε.Ι., πέραν 
εκείνων που αναφέρονται στις αποφάσεις μας Ε5/1852/86, Εδ/ 
3564/86, Ε5/4557/86, Ε5/5636/86, Ε5/6985/86, Ε5/7596/ 
86, Ε5/8426/86, Ε5/1033/87, Ε5/1773/87, Ε5/2880/87, 
Ε5/4620/87, Ε5/5306/87, Ε5/5707/87, Ε5/6334/87, Ε5/ 
6939/87, Ε5/2016/87, Ε5/7882/87, Ε5/8738/87, Ε5/214/ 

88, Ε5/1401/88 και Ε5/1819/88, ως εξής: 

Α. Τ.Ε.Ι. ΑΘΗΝΑΣ 

- 3 θέσεις πρακτικής άσκησης για σπουδαστές τμήματος Επισκε- 

πτών - Επισκεπτριών Υγείας για συμμετοχή τους στο ερευνητικό πρό¬ 
γραμμα «Εκτίμηση βασικών γνώσεων που αφορούν την υγεία και διε- 
ρεΰνηση της καπνιστικής συνήθειιχς». 

- 2 θέσεις πρακτικής άσκησης για σπουδαστές τμήματος Επισκε¬ 
πτών - Επισκεπτριών Υγείας για συμμετοχή τους στο ερευνητικό πρό¬ 
γραμμα «Κρίσεις και στάσεις των κατοίκων Δυτικής Αττικής ηλικίας 
ί6 - 49 ετών απέναντι στο ΕΙΤΖ». 

Β. Τ.Ε.Ι. ΘΕΣΣΑΛΟΝΙΚΗΣ 

1. ΤΜΗΜΑ ΦΥΤΙΚΗΣ ΠΑΡΑΓΩΓΗΣ 

- 4 θέσεις πρακτικής άσκησης σπουδαστών Τ.Ε.Ι. για συμμετοχή 
τους στο ερευνητικό πρόγραμμα «Χρησιμοποίηση μεθόδων της Βιοχη¬ 
μικής Γενετικής και Βιοτεχνολογίας στη μελέτη ετέρωσης και της ετε- 
ροζυγωτίας σε πληθυσμούς αραβοσίτου». 

- 2 θέσεις πρακτικής άσκησης σπουδαστών Τ.Ε.Ι. για συμμετοχή 
τους στο ερευνητικό πρόγραμμα «Μελέτη των αυτοφυών αρωματικών 
και φαρμακευτικών φυτών της χώρας μας στον φυσικό τους βιότοπο σε 
συνθήκες καλλιέργειας, καθώς και δυνατότητα αξιοποίησής τους». 

- 2 θέσεις πρακτικής άσκησης σπουδαστών Τ.Ε.Ι. για τις ανάγκες 
του Εργαστηρίου Φυτοπροστασίας. 

- 4 θέσεις πρακτικής άσκησης σπουδαστών Τ.Ε.Ι. για τις ανάγκες 
του Εργαστηρίου Γεωργίας. 

- 4 θέσεις πρακτικής άσκησης σπουδαστών Τ.Ε.Ι. για τις ανάγκες 
του Εργαστηρίου Οπωροκηπευτικών. 

- 2 θέσεις πρακτικής άσκησης σπουδαστών Τ.Ε.Ι. για τις ανάγκες 
του Εργαστηρίου Εδαφολογίας. 

II. ΤΜΗΜΑ ΖΩΙΚΗΣ ΠΑΡΑΓΩΓΗΣ 

- 2 θέσεις πρακτικής άσκησης σπουδαστών Τ.Ε.Ι. για τις ανάγκες 
του Εργαστηρίου Προβατοτροφίας. 

- 2 θέσεις πρακτικής άσκησης σπουδαστών Τ.Ε.Ι. για τις ανάγκες 
του Εργαστηρίου Πτηνοτροφίας. 

- 1 θέση πρακτικής άσκησης σπουδαστών Τ.Ε.Ι. για τις ανάγκες του 
Εργαστηρίου Βοοτροφίας. 

- 1 θέση πρακτικής άσκησης σπουδαστών Τ.Ε.Ι. για τις ανάγκες του 

Εργαστηρίου Ζωοτεχνολογίας. ι 

III. ΤΜΗΜΑ ΔΙΟΙΚΗΣΗΣ ΓΕΩΡΓΙΚΩΝ ΕΚΜΕΤΑΛΛΕΥ¬ 
ΣΕΩΝ 

- 1 θέση πρακτικής άσκησης σπουδαστών Τ.Ε.Ι. για τις ανάγκες του 
Εργαστηρίου Γεωργικών Εφαρμογών. 

- 2 θέσεις πρακτικής άσκησης σπουδαστών Τ.Ε.Ι. για τις ανάγκες 
του Εργαστηρίου Η/Υ. 

- 1 θέση πρακτικής άσκησης σπουδαστών Τ.Ε.Ι. για τις ανάγκες του 
Εργαστηρίου Γεωργικής Λογιστικής. 

- 1 θέση πρακτικής άσκησης σπουδαστών Τ.Ε.Ι. για τις ανάγκες του 
Σπουδαστηρίου Αγροτικής Πολιτικής. 

- 1 θέση πρακτικής άσκησης σπουδαστών Τ.Ε.Ι. για τις ανάγκες 
των Συν/κών Μαθημάτων. 

IV. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ 

- 2 θέσεις πρακτικής άσκησης σπουδαστών Διοίκησης Επιχειρήσεων 
Τ.Ε.Ι., για τις ανάγκες της Γραμματείας της Σχολής. 

2. Οι αποζημιώσεις και ασφαλιστικές εισφορές των ασκουμένων 
σπουδαστών των Τ.Ε.Ι., βαρύνουν τον προϋπολογισμό των οικείων 
Τ.Ε.Ι. και καταβάλλονται απ’ τις πιστώσεις των λειτουργικών τους δα¬ 
πανών, ύστερα από πρόσθετη επιχορήγηση. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Απριλίου 1988 

Ο ΥΦΥΠΟΥΡΓΟΣ 

I. ΚΩΝΣΤΑΝΤΙΝΙΔΗΣ 
-♦- 

Αριθ. ΥΠΠΟ/ΓΝΟΣ/15406 (13) 

Αναγνώριση τίτλων σπουδών κλασικής κιθάρας, κλαβικύμβαλου και 
κρουστών οργάνων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 1558/85 (ΦΕΚ 137/Α) «Κυβέρνηση και Κυβερνητικά 
Όργανα». 

2. Της παρ. 4 του άρθρου 41 του Ν. 1597/86 (ΦΕΚ 68/Α) «Προ¬ 
στασία και ανάπτυξη της κινηματογραφικής τέχνης, ενίσχυση της ελλη¬ 
νικής κινηματογραφίας και άλλες διατάξεις». 

3. Του Π.Δ. 265/87 (ΦΕΚ 127/Α) «Αναγνώριση τίτλων σπουδών 
κλασικής κιθάρας, κλαβικύμβαλου (τσέμπαλο) και κρουστών οργά¬ 
νων». 

4. Την ανάγκη ρύθμισης περιπτώσεων αποφοίτων ή σπουδαστών 
των τμημάτων κλασικής κιθάρας, τσέμπαλου και κρουστών οργάνων, 
που δεν καλύπτονται από τις διατάξεις του Ν. 1597/86 και του Π.Δ. 
265/87, αποφασίζουμε: 

1. Τίτλοι σπουδών κλασικής κιθάρας, κλαβικύμβαλου (τσέμπαλο) 
και κρουστών οργάνων, που χορηγήθηκαν από την δημοσίευση του Ν. 
1597/86 μέχρι και το α' εξάμηνο του σχολικού έτους 1987 - 88, μπο¬ 
ρούν να υποβληθούν από τους κατόχους τους για αναγνώριση στη Δ/ 
νση Καλών Τεχνών του Υπουργείου Πολιτισμού με αίτηση, η οποία 
πρέπει να συνοδεύεται από τα δικαιολογητικά που ορίζονται στην παρ. 1 
του άρθρου 1 του Π.Δ. 265/87. 

Για τις περιπτώσεις αυτές εφαρμόζεται η διαδικασία αναγνώρισης τί¬ 
τλων, όπως αυτή ορίζεται στο άρθρο 2 του Π.Δ. 265/87. 

2. Οι σπουδαστές που έχουν περατώσει τις σπουδές τούς, στα παρα¬ 
πάνω όργανα, αλλά για οποιοδήποτε λόγο δεν απέκτησαν τίτλο σπου¬ 
δών μπορούν, μετά από πρόταση αναγνωρισμένου μουσικού εκπαιδευ¬ 
τηρίου, εφόσον έχουν επιτυχή βαθμολογία στα γενικά υποχρεωτικά μα¬ 
θήματα, να δώσουν απολυτήριες εξετάσεις το μήνα Δεκέμβριο 1988 
ενώπιον επιτροπών που συγκροτούνται σύμφωνα με τις διατάξεις του 
άρθρου 44 του Β.Δ. της 11.11.57 «περί κυρώσεως του εσωτερικού κα¬ 
νονισμού του Ωδείου Θεσσαλονίκης». 

Οι τίτλοι σπουδών που θα χορηγηθούν κατά τ’ ανωτέρω, θεωρούνται 
από την Δ/νση Καϊλών Τεχνών - Τμήμα Επιθεώρησης και Κοιλλιτεχνι- 
κής Εκπαίδευσης του ΥΠΠΟ - χωρίς άλλη διαδικασία. 

Οι σπουδαστές που θ’ απορριφθούν μπορούν να καταταγούν από τις 
ίδιες επιτροπές σε οποιοδήποτε εξάμηνο σπουδών. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 15 Απριλίου 1988 

Η ΥΠΟΥΡΓΟΣ · 

Μ. ΜΕΡΚΟΥΡΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




